Andrejs Ērglis

Andrejs Ērglis (dzimis ) ir latviešu ārsts kardiologs, Latvijas Universitātes medicīnas fakultātes profesors. Latvijas Zinātņu akadēmijas īstenais loceklis, Triju Zvaigžņu ordeņa virsnieks. Nodarbojas ar kardioloģiju, pētniecību un angiogrāfiju Paula Stradiņa klīniskā universitātes slimnīcā, un ir LU Kardioloģijas un reģeneratīvās medicīnas institūta vadītājs.

 Dzīvesgājums 
Dzimis 1964. gada 25. decembrī Rīgā, ķīmiķa Andreja Ērgļa un ārstes fizioterapeites Asjas Eglītes ģimenē, bērnībā viņu stipri iespaidojusi vecmāmiņa Ņina Stradiņa, Paula Stradiņa sieva.Kardiologs Andrejs Ērglis. Par sirdi, Latviju un labām izredzēm la.lv, 2016. gada 3. februārī

Mācījās Rīgas 1. vidusskolā, studēja Rīgas Medicīnas institūta (RMI) Ārstniecības fakultātē (1983—1989). Pēc studiju beigām sāka strādāt par asistentu Latvijas Kardioloģijas institūta Koronārās sirds slimības pētniecības laboratorijā, no 1991. gada par kardiologu un radiologu Paula Stradiņa klīniskajā universitātes slimnīcā (PSKUS). Papildinājās Stenforda Universitātē ASV (1993) un Monaša Universitātes medicīnas centrā Melburnā Austrālijā (1994).

1999. gadā A. Ērglis kļuva par PSKUS Invazīvās un neatliekamās kardioloģijas nodaļas vadītāju, bet 2005. gadā — par Latvijas Kardioloģijas centra vadītāju un Latvijas Kardiologu biedrības prezidentu. Tāpat 2005. gadā viņš kļuva par Amerikas kardiologu koledžas īsteno locekli (Fellow of the American College of Cardiology, FACC) un Eiropas kardiologu biedrības īsteno locekli (Fellow of the European Society of Cardiology, FESC).
2006. gadā A. Ērglis Latvijas Universitātē aizstāvēja promocijas darbu „Sarežģītu sirds vainagartēriju bojājumu ārstēšana ar perkutāno koronāro intervenci un restenoze”.

2007. gadā viņu ievēlēja par LU Medicīnas fakultātes asociēto profesoru, 2008. gadā par LU Kardioloģijas zinātniskā institūta direktoru un par LZA korespondētājlocekli.LU kontaktu meklētājs

"Dzīves kvalitātes pamatu pamats ir fiziskās aktivitātes. Un tas ir katra cilvēka disciplīnas jautājums — tāpat kā mēs turam savu māju un sētu kārtībā, jātur kārtībā arī savs ķermenis un jākustas."  Andrejs Ērglis

 Apbalvojumi un pagodinājumi 
 Triju Zvaigžņu ordenis, IV.  šķira (2003)
 LR Veselības ministrijas Atzinības raksts par iniciatīvu un ieguldījumu kardioloģijas dienesta organizēšanā valstī (2005)
 LR Ministru Kabineta Goda diploms par nozīmīgu ieguldījumu invazīvās kardioloģijas attīstībā Latvijā (2006)
 LU balva par oriģināla pētījuma rezultātiem sirds ķirurģijā (2013)
 LU zinātnes komunikācijas balva „Mēneša pētnieks" (2014)
 Latvijas Gada cilvēks medicīnā 2014 (2015)
 Latvijas Ārstu biedrības un Veselības ministrijas balva "Gada cilvēks medicīnā 2014" (2015)Par Gada cilvēku atzīst Andreju Ērgli, par Gada slimnīcu – Dzemdību namu BNS, 2015. gada 6. februārī
 D.H.Grindeļa balva par nozīmīgu ieguldījumu kardioloģijas attīstībā Latvijā (2015)
 LZA Lielā medaļa par nozīmīgu ieguldījumu jaunu ārstniecības virzienu ieviešanā sirds slimību ārstēšanā Latvijā (2020)
 2025. gadā Andreja Ērgļa vārdā tika nosaukts asteroīds (808162) "Andrejserglis", ko 2017. gadā atklāja Baldones observatorijā.

 Atsauces 

 Ārējās saites 
 Andrejs Ērglis, profesors  Ārsts.lv

Kategorija:1964. gadā dzimušie
Kategorija:Latvijas mediķi
Kategorija:Latvijas medicīnas zinātnieki
Kategorija:Rīgā dzimušie
Kategorija:Triju Zvaigžņu ordeņa virsnieki
Kategorija:Rīgas Medicīnas institūta absolventi
Kategorija:Latvijas Universitātes darbinieki
Kategorija:Latvijas Zinātņu akadēmijas īstenie locekļi
Kategorija:Latvijas Zinātņu akadēmijas Lielās medaļas ieguvēji